Folketing
2006-03-28

Jeg opfatter det ikke sådan, at Kommunernes Landsforenings formand var for eller imod forslaget. Det her er jo bare et spørgsmål om, hvad forslaget betyder rent praktisk udeomkring i kommunerne, og der er det altså standardisering, regelstyring og bureaukrati, som er ordene, der bliver nævnt. Det her er da også, hører man jo, et skridt på vejen mod en egentlig statsskole. Vi har jo hørt undervisningsministeren sige, at kommer det her ikke til at fungere, så er næste skridt en statsskole. Jeg vil godt høre Venstres ordfører: Er det også en vision, Venstre har, sådan at man slipper lidt væk fra, at man stadig væk skal stå og forsvare det? Kan man ikke lige så godt tone rent flag og sige, at det er det her, man vil, så kan man virkelig klare det hele, og så kan man sørge (635) for at få de resultater ud af folkeskolen, som man ønsker? (Kort bemærkning).